# 1954-es labdarúgó-világbajnokság

### A Wikipédiából, a szabad lexikonból.

1954 Labdarúgó világbajnokság - Svájc Championnat du Monde de Football 1954
Csapatok | 16 (selejtezőkben indult: 45)
Házigazda | Svájc
Világbajnok | NSZK (1. cím)
Mérkőzések száma | 26
Gólok | 140 (átlag: 5,4)
Nézők száma | 880 000 (átlag: 34 000)
Gólkirály(ok) | Kocsis Sándor (HUN) 11 gól

Világbajnoki címért érkezett, de meg kellett elégednie a nemzeti tragédiának számító második hellyel a korszak kimagaslóan legjobb nemzeti tizenegyének, az Aranycsapatnak nevezett magyar válogatottnak. A Rimet-Kupát a németek hódították el, miután a döntőben Helmut Rahn vezérletével 3:2-re győztek a mieink ellen a berni Wankdorf-stadionban.

Az Aranycsapat tragikus bukását hosszú évtizedekig nem tudta megemészteni a közvélemény: sokan kereseték a rejtélyes okot, mellyel megmagyarázható lett volna a korábban elképzelhetetlen vereség, ám mai napig nem derült fény a "titokra": miért szenvedett vereséget a verhetetlennek hitt gárda.

## [szerkesztés] Rövid összefoglaló

16 nemzeti válogatott kezdte a világbajnokságot a csoportmérkőzésekkel. Minden csoportban volt két kiemelt együttes, amelyeknek nem kellett egymás ellen fellépniük.

A torna legnagyobb esélyese a magyar együttes volt, akik a VB-t megelőző években látványos támadójátékkal nyűgözte le a világot. A magyarok igazolták is a hozzájuk fűzött reményeket, és két sima győzelemmel kezdtek a csoportban. Németország ellen 8:3, Dél-Korea ellen 9:0-ra nyertek.

A negyeddöntőben minden idők leggólgazdagabb mérkőzését vívta egymással Ausztria és Svájc csapata, amelyen végül Ausztria diadalmaskodott 7:5-re. A magyarok a kieséses szakaszban is folytatták a győzelmi sorozatukat, a negyeddöntőben 4:2-re múlták felül az akkor is erős Brazíl válogatottat.

Az elődöntőben a magyar csapat az idáig veretlen címvédővel, Uruguay-jal találkozott, ahol végül óriási csatában, hosszabbítás után 4:2 arányban a magyarok bizonyultak jobbnak. A másik ágon az idő közben formába lendülő Németország Ausztria gárdáját meglepően simán, 6:1-re. Így a döntőbe a küzdelmeket azonos csoportban kezdő Magyarország és Németország jutott.

A döntő drámai csatát hozott. Alig 10 perc alatt, a magyar csapat 2:0-ás vezetésre tett szert, és minden jel arra mutatott, hogy ismét nagyarányú győzelmet láthat a közönség. Azonban a németek hamar tudtak válaszolni, sőt egyenlíteni is. Ezután kiegyenlítetté vált a mérkőzés, amelyet végül a németek nyertek meg egy a mérkőzés vége előtt hat perccel szerzett góllal. Az utolsó percben a magyar válogatott csapatkapitánya, Puskás Ferenc megszerezte az egyeníltő találatot, de az angol játékvezető lest intett (később kiderült, hogy Puskás gólja mégsem volt les) A magyarok így első vereségüket könyvelhették el 1950 után, ezzel elvesztették a biztosnak hitt világbajnoki címet. A magyarok veresége az '54-es berni döntőben máig rejtély. A döntő félidejében, a német öltözőben Sepp Herberger elégedettnek tűnt, a németek ampullában, vagy injekcióban kapták az általuk vitaminnak nevezett, állítólagos szőlőcukrot. Ez az eljárás mára alaposan visszaütött, hiszen hónapokkal később egymás után betegedtek meg sárgaságban az NSZK válogatottjának tagjai, s talán nem véletlenül robbant ki sok-sok év múltán a doppingvád. Az angol játékvezető nem adott meg egy szabályos magyar gólt, nem ítélt meg egy jogos tizenegyest, a szerencse sem állt a magyarok mellé, hiszen kétszer is a kapufát találták el a mieink. Aztán az esős idő, a sáros, nehéz talaj...

A gólkirály a magyar csapatból Kocsis Sándor lett 11 góllal. A torna során 59 játékos talált a kapuba, ők összesen 140 gólt szereztek a 26 mérkőzésen. A legtöbb találat az Ausztria-Svájc (7:5) meccsen esett. Az egyetlen kiállítás a Magyarország-Brazília találkozón esett.

Ezen a VB-n szerepelt először a játékosok hátán mezszám.

## [szerkesztés] A mérkőzések színhelyei

A következő városokban rendezték a mérkőzéseket:

Basel, Bern, Genf, Lausanne, Lugano, Zürich

## [szerkesztés] A részt vevő csapatok

A következő 16 csapat jutott ki a világbajnokságra:

12 Európából | Anglia | Ausztria | Belgium | Csehszlovákia | Jugoszlávia
| Franciaország | Magyarország | NSZK | Olaszország | Skócia
| Svájc | Törökország
2 Dél_Amerikából | Brazília | Uruguay
1 Észak- és Közép-Amerikából | Mexikó
1 Ázsiából | Dél-Korea

## [szerkesztés] Lebonyolítási rendszer

A 16 résztvevőt 4 négycsapatos csoportba sorsolták. Minden csoprtban két kiemelt és két nem kiemelt csapat volt, és kiemelt csak nem kiemelttel, játszott. A csoportok első két helyezettje jutott be a negyeddöntőbe, pontegyenlőség esetén a második és a harmadik helyezett játszott még egyszer egymás ellen. Ha az első és a második helyezett között alakult ki pontegyenlősg, akkor sorsolással döntötték el a csoportelsőség kérdését. A negyeddöntőtől kezdve egyenes kieséses rendszerben zajlottak a küzdelmek.

## [szerkesztés] Csoportmérkőzések

### [szerkesztés] A csoport

Csapat | Pont | Mérk | Gy | D | V | G+ | G- | +/-
--- | --- | --- | --- | --- | --- | --- | --- | ---
Jugoszlávia | 3 | 2 | 1 | 1 | 0 | 2 | 1 | +1
Brazília | 3 | 2 | 1 | 1 | 0 | 6 | 1 | +5
Franciaország | 2 | 2 | 1 | 0 | 1 | 3 | 3 | 0
Mexikó | 0 | 2 | 0 | 0 | 2 | 2 | 8 | -6

(Jugoszlávia sorsolással csoportgyőztes)

június 16. Charmilles stadion, Genf 13 000 néző |
Brazília | 5–0 | Mexikó
Baltazar 24' Didi 29' Pinga 34', 43' Julinho 69' | (4–0) |

június 16. Olympique stadion, Lausanne 16 000 néző |
Franciaország | 0–1 | Jugoszlávia
| (0–1) | Milutinovics 14'

június 19. Charmilles stadion, Genf 20 000 néző |
Franciaország | 3–2 | Mexikó
Vincent 19' Cardenas 46' (ög) Kopa 88' (ti) | (1–0) | Lamadrid 54' Balcazár 85'

június 19. Olympique stadion, Lausanne 23 000 néző |
Brazília | 1–1 | Jugoszlávia
Didi 69' | (0–0, 1–1) | Zebec 49'

### [szerkesztés] B csoport

Csapat | Pont | Mérk | Gy | D | V | G+ | G- | +/-
--- | --- | --- | --- | --- | --- | --- | --- | ---
Magyarország | 4 | 2 | 2 | 0 | 0 | 17 | 3 | +14
NSZK | 2 | 2 | 1 | 0 | 1 | 7 | 9 | -2
Törökország | 2 | 2 | 1 | 0 | 1 | 8 | 4 | +4
Dél-Korea | 0 | 2 | 0 | 0 | 2 | 0 | 16 | -16

június 17. Hardturm stadion, Zürich 18 000 néző |
Magyarország | 9–0 | Dél-Korea
Puskás 11', 89' Lantos 17' Kocsis 24', 35', 50' Czibor 58' Palotás 76', 83' | (4–0) |

június 17. Stade de Suisse, Wankdorf stadion, Bern 39 000 néző |
NSZK | 4–1 | Törökország
Schäfer 12' Klodt 51' O. Walter 60' Morlock 84' | (1–1) | Suat 3'

június 20. St. Jakob stadion, Basel 65 000 néző |
Magyarország | 8–3 | NSZK
Kocsis 2', 21', 68', 78' Puskás 17' Hidegkuti 52', 55' Tóth J. 75' | (3–1) | Pfaff 25' Rahn 78' Herrmann 84'

június 20. Charmilles, Genf 3 000 néző |
Törökország | 7–0 | Dél-Korea
Suat 10', 30' Küçükandonyadis 24' Sargun 37', 64', 70' Keskin 76' | (4–0) |

### [szerkesztés] C csoport

Csapat | Pont | Mérk | Gy | D | V | G+ | G- | +/-
--- | --- | --- | --- | --- | --- | --- | --- | ---
Ausztria | 4 | 2 | 2 | 0 | 0 | 6 | 0 | +6
Uruguay | 4 | 2 | 2 | 0 | 0 | 9 | 0 | +9
Csehszlovákia | 0 | 2 | 0 | 0 | 2 | 0 | 7 | -7
Skócia | 0 | 2 | 0 | 0 | 2 | 0 | 8 | -8

(Ausztria sorsolással csoprtgyőztes)

június 16. Hardturm, Zürich 25 000 néző |
Ausztria | 1–0 | Skócia
Probst 32' | (1–0) |

június 16. Stade de Suisse, Wankdorf, Bern 20 000 néző |
Uruguay | 2–0 | Csehszlovákia
Miguez 70' Schiaffino 84' | (0–0) |

június 19. St. Jakob, Basel 35 000 néző |
Uruguay | 7–0 | Skócia
Borges 17', 48', 58' Miguez 31', 82' Abbadie 55', 84' | (2–0) |

június 19. Hardturm, Zürich 25 000 néző |
Ausztria | 5–0 | Csehszlovákia
Stojaspal 3', 65' Probst 4', 21', 24' | (4–0) |

### [szerkesztés] D csoport

Csapat | Pont | Mérk | Gy | D | V | G+ | G- | +/-
--- | --- | --- | --- | --- | --- | --- | --- | ---
Anglia | 3 | 2 | 1 | 1 | 0 | 6 | 4 | +2
Olaszország | 2 | 2 | 1 | 0 | 1 | 5 | 3 | +2
Svájc | 2 | 2 | 1 | 0 | 1 | 2 | 3 | -1
Belgium | 1 | 2 | 0 | 1 | 1 | 5 | 8 | -3

június 17. Olimpique stadion, Lausanne 42 000 néző |
Svájc | 2–1 | Olaszország
Ballaman 18' Hügi 79' | (1–1) | Boniperti 44'

június 17. St. Jakob stadion, Basel 15 000 néző |
Anglia | 4–4 | Belgium
Broadis 25', 62' Lofthouse 37', 92' | (2–1, 3–3) | Anoul 6', 72' Coppens 76' Dickinson 93' (ög)

június 20. Cornaredo stadion, Lugano 25 000 néző |
Olaszország | 4–1 | Belgium
Pandolfini 41' (te) Galli 49' Frignani 58' Lorenzi 73' | (1–0) | Anoul 81'

június 20. Stade de Suisse, Wankdorf stadion, Bern 45 000 néző |
Anglia | 2–0 | Svájc
Mullen 43' Wilshaw 69' | (1–0) |

## [szerkesztés] Egyenes kieséses szakasz

| Negyeddöntők |  | Elődöntők |  | Döntő
|  | Magyarország | 4 |
|  | Brazília | 2 |
|  |  | Magyarország | 4 |
|  |  | Uruguay | 2 |
|  | Uruguay | 4
|  | Anglia | 2 |
|  |  |  | Magyarország | 2
|  |  | NSZK | 3
|  | Ausztria | 7 |
|  | Svájc | 5 |
|  |  | Ausztria | 1
|  |  | Harmadik helyért |
|  |  | NSZK | 6 |
|  | NSZK | 2 |  |  | Uruguay | 1
|  | Jugoszlávia | 0 |  |  |  | Ausztria | 3

### [szerkesztés] Negyeddöntők

június 26. Olimpique stadion, Lausanne 32 000 néző |
Ausztria | 7–5 | Svájc
Wagner 25', 28', 53' A. Körner 26', 34' Ocwirk 32' Probst 77' | (5–4) | Ballaman 16', 37' Hügi 17', 19', 60'

június 26. St. Jakob stadion, Basel 28 000 néző |
Uruguay | 4–2 | Anglia
Borges 5' Varela 38' Schiaffino 46' Ambrois 77' | (2–1) | Lofthouse 15' Finney 68'

június 27. Stade de Suisse, Wankdorf stadion, Bern 60 000 néző |
Magyarország | 4–2 | Brazília
Hidegkuti 4' Kocsis 7', 88' Lantos 60' (te) | (2–1) | D. Santos 18' (te) Julinho 65'

június 27. Charmilles stadion, Genf 18 000 néző |
NSZK | 2–0 | Jugoszlávia
Horvat 10' (ög) Rahn 86' | (1–0) |

### [szerkesztés] Elődöntők

június 30. Olimpique stadion, Lausanne 50 000 néző |
Magyarország | 4–2 | Uruguay
Czibor 12' Hidegkuti 47' Kocsis 109', 117' | (1–0, 2–2, 2–2) | Hohberg 76', 87'

június 30. St. Jakob stadion, Basel 58 000 néző |
NSZK | 6–1 | Ausztria
Schäfer 31' Morlock 47' F. Walter 56' (te), 65' (te) O. Walter 61', 89' | (1–0) | Probst 52'

### [szerkesztés] Harmadik helyért

július 3. Hardturm stadion, Zürich 32 000 néző |
Ausztria | 3–1 | Uruguay
Stojaspal 16' (te) Cruz 59' (ög) Ocwirk 79' | (1–1) | Hohberg 21'

### [szerkesztés] Döntő

július 4. Stade de Suisse, Wankdorf stadion, Bern 64 000 néző |
NSZK | 3–2 | Magyarország
Morlock 11' Rahn 18', 84' | (2–2) | Puskás 6' Czibor 9'

## [szerkesztés] Góllövőlista

11 gól

- Kocsis Sándor

6 gól

- Erich Probst
- Max Morlock
- Josef Hügi

4 gól

- Helmut Rahn
- Hans Schäfer
- Ottmar Walter
- Hidegkuti Nándor
- Puskás Ferenc
- Robert Ballaman
- Carlos Borges

Öngól

- Jimmy Dickinson (Belgiumnak)
- Raúl Cárdenas (Franciaországnak)
- Luis Cruz (Ausztriának)
- Ivan Horvat (Németországnak)

3 gól

- Ernst Stojaspal
- Theodor Wagner
- Leopold Anoul
- Nat Lofthouse
- Fritz Walter
- Czibor Zoltán
- Burhan Sargun
- Mamat Suat
- Juan Hohberg
- Oscar Míguez

2 gól

- Robert Körner
- Ernst Ocwirk
- Didi
- Julinho
- Pinga
- Ivor Broadis
- Lantos Mihály
- Palotás Péter
- Lefter Küçükandonyadis
- Julio Abbadie
- Juan Alberto Schiaffino

Labdarúgó-világbajnokságok
Uruguay 1930 | Olaszország 1934 | Franciaország 1938 | Brazília 1950 | Svájc 1954 | Svédország 1958 | Chile 1962 | Anglia 1966 | Mexikó 1970 | NSZK 1974 | Argentína 1978 | Spanyolország 1982 | Mexikó 1986 | Olaszország 1990 | USA 1994 | Franciaország 1998 | Dél-Korea–Japán 2002 | Németország 2006 | Dél-Afrika 2010 | 2014

A lap eredeti címe "http://hu.wikipedia.org../../../1/9/5/1954-es_labdar%C3%BAg%C3%B3-vil%C3%A1gbajnoks%C3%A1g.html"

Kategóriák: Labdarúgó-világbajnokságok | 1954

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Bosanski
- Català
- Dansk
- Deutsch
- Esperanto
- Español
- Eesti
- Suomi
- Français
- עברית
- Hrvatski
- Italiano
- 日本語
- 한국어
- Lietuvių
- Latviešu
- Македонски
- Nederlands
- ‪Norsk (bokmål)‬
- Polski
- Português
- Русский
- Slovenščina
- Svenska
- Türkçe
- Українська
- Tiếng Việt
- 中文